
Sporočilo za javnost
Slavnostna seja mestnega sveta ob prazniku 
Mestne občine Murska Sobota

Murska Sobota, 12. julij 2013 - Mestna občina Murska Sobota praznuje 16. julija svoj občinski praznik. Ob tej priložnosti bo v torek, 16. julija 2013, ob 11. uri, v grajski dvorani potekala slavnostna seja mestnega sveta. Ob prazniku bo zbrane goste nagovoril župan Mestne občine Murska Sobota Anton Štihec.
Na slavnostni seji bodo podeljena priznanja Mestne občine Murska Sobota, o katerih je mestni svet odločil na drugem zasedanju 19. redne seje, 27. junija 2013.
Naziv častni občan Mestne občine Murska Sobota bo prejel Ivan Obal. Zahvalne listine Mestne občine Murska Sobota bodo prejeli Območna obrtno-podjetniška zbornica za humanitarno dejavnost njenih članov, Ernest Eöry za požrtvovalno in prizadevno delo na področju gasilske dejavnosti  ter Zdravstveni dom Murska Sobota, ob 80-letnici delovanja.
V glasbenem programu bosta nastopila Leon Firšt na kitari in Andraž Frece, ki bo zaigral na harmoniko, oba  udeleženca 20. Poletnega glasbenega tabora Glasbene mladine Slovenije, ki poteka med  12. in 20. julijem v Murski Soboti.


Dodatne informacije: 

Vida Lukač
Urad župana 
Mestna občina Murska Sobota 
T: 02 525 16 19, 031 323 555
E: vida.lukac@murska-sobota.si
www.murska-sobota.si/ medijsko-sredisce

